Erinome (Mond)
D' Erinome (Jupitermond XXV) isch ain vu de ussere Zwergmond vum Planet Jupiter.

Entdeckig 
D'Erinome isch am 23. November 2000 vu de Astronome Scott S. Sheppard, David C. Jewitt, Yanga R. Fernández un Eugene A. Magnier entdeckt worre un het zuenächst die vorläufig Bezaichnig S/2000 J 4 erhalde.

Benennt worre isch der Mond nooch Erinome us de grichische Mythologi, de Doochter vum Keles, wo zue Lieb mit Zeus drängt worre isch.

Bahndate 
D'Erinome umchraist de Jupiter ime middlere Abstand vu 23.196.000 km in 728 Däg, 12 Stund un 14 Minute. D'Bahn wiist ä Exzentrizität vu 0,2665 uf. Mit ere Naigig vu 164,934° isch d'Bahn retrograd, d. h., der Mond beweggt sich entgege vu de Rotationsrichtig vum Jupiter um de Planet. 

Ufgrund vu ihre Bahnaigeschafte wird d'Erinome in de Carme-Gruppe, benennt nooch em Jupitermond Carme, zuegordnet.

Physikalischi Date 
D'Erinome het e middlere Durmesser vu etwa 3 km.  Ihri Dichti wird under dr Anahm vum e Ufbau us silikatischem Gstei uf 2,6 g/cm3 gschätzt.
D'Erinome wiist e sehr dunkli Oberflächi mit ere Albedo vu 0,04 uf, d. h., bloß 4 % vum igstrahlte Sunneliecht werre reflektiert (was dr Helligkeit vume Kohlebrikett entspricht). Ihri schinbar Helligkait betrait 22,8m.

Jupitermond